1902

Árið 1902 (MCMII í rómverskum tölum)

Á Íslandi 

 20. febrúar - Sambandskaupfélag Þingeyinga sem síðar varð Samband íslenskra samvinnufélaga stofnað.
 7. mars - Sögufélagið stofnað.
 Mars - Slippfélagið í Reykjavík stofnað sem hlutafélag.
 25. nóvember - Vél var sett í sexæringinn Stanley í Hnífsdal og var það fyrsti íslenski vélbáturinn.
 Bæjarfulltrúum Reykjavíkur fjölgað úr 9 í 13.
 Lokið við gerð fyrsta holræsisins í Reykjavík, þar sem Ægisgata er nú.
 St. Jósefsspítali reistur í Landakoti í Reykjavík.
 Franski spítalinn reistur við Lindargötu í Reykjavík.
 Hollenska myllan í Reykjavík rifin.
 Hvalveiðar við Ísland voru í hámarki þetta ár, 1300 hvalir komu á land og 30 skip voru við veiðar.
 Skáldsagan Upp við Fossa eftir Þorgils gjallanda kom út.

Fædd
 6. febrúar - Sigfús Sigurhjartarson, stjórnmálamaður og ritstjóri (d. 1952).
 23. apríl - Halldór Guðjónsson, (síðar Laxness), rithöfundur og Nóbelsverðlaunahafi (d. 1998).
 24. júlí - Sigurður S. Thoroddsen, íslenskur verkfræðingur, stjórnmálamaður og knattspyrnumaður (d. 1983).
 3. ágúst - Jóhannes Áskelsson, íslenskur jarðfræðingur (d. 1961).
 14. ágúst - Einar Olgeirsson, stjórnmálamaður og ritstjóri (d. 1993).
 20. október - Tryggvi Emilsson, rithöfundur (d. 1993).
 27. október - Emil Jónsson, forsætisráðherra (d. 1986).

Dáin
 17. apríl - Valdimar Ásmundsson, ritstjóri (f. 1852).

Erlendis 
 1. janúar - Hjúkrunarfræðingur varð löggilt starfsheiti á Nýja-Sjálandi. Þann 10. janúar varð Ellen Dougherty fyrsti löggilti hjúkrunarfræðingur í heimi.
 15. febrúar - Neðanjarðarlestin í Berlín, U-Bahn, tók til starfa.
 6. mars - Knattspyrnufélagið Real Madrid var stofnað.
 7. mars - Herlið Búa í Suður-Afríku vann sigur á Bretum í orrustu. Það var síðasti sigur þeirra í Búastríðinu.
 2. apríl - Fyrsta kvikmyndahús í Bandaríkjunum, Electric Theatre, var opnað í Los Angeles.
 8. maí - Mount Pelée á Martinique gaus. Borgin Saint-Pierre lagðist í auðn og yfir 30.000 manns féllu í valinn.
 13. maí - Alfons 13. Spánarkonungur varð fullveðja og tók við völdum en hann var fæddur eftir lát föður síns og hafði borið konungsnafnbót frá fæðingu.
 20. maí - Kúba fékk sjálfstæði frá Bandaríkjunum.
 22. ágúst - Theodore Roosevelt varð fyrsti Bandaríkjaforsetinn til að fara í ökuferð í bíl.

Fædd
 31. janúar - Tallulah Bankhead, bandarísk leikkona (d. 1968).
 31. janúar - Alva Myrdal, sænskur stjórnmálamaður og rithöfundur, handhafi Friðarverðlauna Nóbels (d. 1986).
 4. febrúar - Charles Lindbergh, bandarískur flugkappi (d. 1974).
 20. febrúar - Ansel Adams, bandarískur ljósmyndari (d. 1984).
 27. febrúar - John Steinbeck, bandarískur rithöfundur og Nóbelsverðlaunahafi (d. 1968).
 29. mars - William Walton, breskt tónskáld (d. 1983).
 18. apríl - Giuseppe Pella, ítalskur stjórnmálamaður (d. 1981).
 28. júlí - Karl Popper, austurrísk-enskur vísinda- og stjórnmálaheimspekingur (d. 1994).
 19. ágúst - Ogden Nash, bandarískt ljóðskáld (d. 1971).
 22. ágúst - Leni Riefenstahl, þýskur kvikmyndaleikstjóri (d. 2003).
 20. nóvember - Erik Eriksen, danskur forsætisráðherra (d. 1972).
 21. nóvember - Isaac Bashevis Singer, pólskættaður bandarískur rithöfundur (d. 1991).
 5. desember - Strom Thurmond, bandarískur stjórnmálamaður (d. 2003).

Dáin
 26. mars - Cecil Rhodes, breskur landkönnuður og heimsvaldasinni (f. 1853).
 30. mars - Matthias Hans Rosenørn, danskur embættismaður og stiftamtmaður á Íslandi (f. 1814).
 16. september - Konrad von Maurer, þýskur fræðimaður (f. 1823).
 29. september - Émile Zola, franskur rithöfundur (f. 1840).
 26. október - Elizabeth Cady Stanton, bandarísk kvenréttindakona (f. 1815).

Nóbelsverðlaunin 
 Eðlisfræði - Hendrik Antoon Lorentz, Pieter Zeeman
 Efnafræði - Hermann Emil Fischer
 Læknisfræði - Ronald Ross
 Bókmenntir - Theodor Mommsen
 Friðarverðlaun - Élie Ducommun, Charles Albert Gobat

1902